Fakaleiti

Një fakaleiti (leiti, fakafefine apo lejdi) është një person tongan i lindur mashkull, por shpreh identitet gjinor femëror. Termi fakaleiti përbëhet nga parashtesa faka- (që do të thotë “në mënyrën e”) dhe fjala lady e huazuar nga anglishtja. Vetë fakaleitit preferojnë të quhen leiti ose ladies.

Edhe pse leitit në Tonga nuk lidhen domosdoshmërisht me identitete LGBT sipas kuptimeve të botës perëndimore, ata që rriten në komunitetet migrante tongane në Zelandën e Re, Australi dhe Shtetet e Bashkuara kanë një ndjenjë më të madhe përkatësie dhe afërsie me identitete të ngjashme, krahasuar me leitit që jetojnë në mbretërinë ishullore.

Leitit ose fakafefinet janë të ngjashëm me fa'afafine në Samoan dhe māhū në kulturën havajiane.

Shoqata e Leitive të Tongës (Tonga Leitis' Association) organizon konkursin e bukurisë "Miss Galaxy". Ajo angazhohet në reformimin e ligjeve me ndikim kolonial që prekin jetën e leitive dhe që ende mbeten në fuqi në Tonga.

Në vitin 2018, u realizua një film dokumentar me titull "Leitis in Waiting", i cili ndjek udhëheqësen leiti Joey Mataele dhe përpjekjet e Shoqatës së Leitive të Tongës. Mataele gjithashtu bashkëpunon me Pacific Equality Project, një organizatë jofitimprurëse që advokon për dekriminalizimin e personave LGBT nga ligjet me prejardhje koloniale në Ishujt e Paqësorit. 

 Shih edhe 

 Lista e temave që lidhen me transgjinorët

 Referime 

 Lidhje të jashtme 

 Si një Zonjë në Polinezi
Kategoria:LGBTQ